# &kuickshow; kézikönyv

## Bevezetés

A &kuickshow; egy könnyen használható képnézegető program. A megtekinteni kívánt képek kiválaszthatók egy fájlböngésző ablakban.

A következő képformátumok támogatottak:

- jpg

- gif

- tiff

- png

- bmp

- psd

- xmp

- xbm

- eim

Minden kép külön ablakban jeleníthető meg, az eredeti méretben vagy a teljes képernyő méreteihez igazítva.

## A program használata

A &kuickshow; kezelése nagyon könnyen megtanulható. A fájlböngésző ablakban megjelenő fájllistából a kívánt fájlok dupla kattintással, a Return megnyomásával vagy a jobb egérgombbal előhívható Nézet menüponttal nézhetők meg.

Egy képernyőfelvétel a programról Képernyőfelvétel

### További lehetőségek

A beállítások ablakában például a következő lehetőségek is bekapcsolhatók:

- A képernyőnél nagyobb képek megjelenítésnél automatikusan képernyőméretre kicsinyíthetők.

- Be lehet állítani, hogy a képek külön ablakban jelenjenek-e meg vagy sem.

- Be lehet állítani a diaváltás késleltetési idejét.

- Ki lehet jelölni a megjelenítendő fájltípusokat.

- Fokozatosan állítható a képek megjelenítési sebessége (természetesen ez a képminőség rovására megy...)

Elég a kívánt kép nevének első egy-két karakterét megadni. Az ablak jobb alsó sarkában ennek hatására megjelenik egy mini listaablak, melyben a megadott szöveggel kezdődő nevű fájlok ki vannak emelve. A listaablak bezárásához nyomja meg a Return billentyűt vagy az &Esc;-et.

## A &kuickshow; beállítások párbeszédablaka

A &kuickshow; beállítások párbeszédablaka 4 lapot tartalmaz. Ezek közül kettő, az Általános és a Módosítások a program egészének működését befolyásoló opciókat tartalmaz, a másik kettő, a Nézegetési billentyűparancsok és a Böngészési billentyűparancsok az egyes ablaktípusokban kiadható billentyűparancsok módosítását teszi lehetővé.

### Általános beállítások

Az Általános lapon a program egészét érintő beállítások találhatók.

### Beállítások

Teljes képernyős mód

- Ennek hatására a képek teljes képernyős módban jelennek meg. Ha a kép nem tölti ki a képernyőt, akkor a kimaradó rész a háttér színével jelenik meg. Alapértelmezés szerint ki van kapcsolva.

A következő kép betöltése előre

- Ennek hatására a &kuickshow; előre betölti a következő képet, miközben Ön az aktuálisat nézi. Így lecsökkenthető a képváltási késleltetés, ami elsősorban diavetítésnél előnyös.

Háttérszín

- Kattintson rá a kívánt háttérszínre. Ez tölti ki a képernyőnek ill. a megjelenítési ablaknak azt a részét, amit nem fed le a betöltött kép.

Csak a következő kiterjesztésű fájlokat kell megjeleníteni:

- Beállítható, hogy mely fájltípusokat jelenítheti meg a &kuickshow;.

Diavetítési várakozási időköz (1/10 s):

- Ennyi idő telik el diavetítésnél a következő dia betöltése előtt. Az érték megadásához használható a csúszka, a szövegmező vagy a szövegmező melletti nyílgombok. Az alapértelmezés 30 (azaz 3 másodperc).

### Minőség/sebesség

Gyors megjelenítés

- Gyorsított megjelenítés.

Színkonverzió 15/16-bites módoknál

Színkonverzió (dithering) <= 8-bites módoknál

Saját színpaletta használata

Gyors paletta-leképezés

A gyorstár maximális mérete (MB):

### A Módosítások lap

Még nem készült el a dokumentáció

## A parancsok

### A Kép ablak

Az összes billentyűparancs megváltoztatható a beállítási párbeszédablakban.

### A Kép ablak billentyűparancsai

Billentyűkombináció | Művelet
PageDown | A következő kép betöltése
PageUp | Az előző kép betöltése
Home | Az első kép betöltése
+ | A kép nagyítása
- | A kép kicsinyítése
* | A kép tükrözése vízszintesen
/ | A kép tükrözése függőlegesen
7 | Forgatás 270 fokkal jobbra (azaz 90 fokkal balra)
9 | Forgatás jobbra 90 fokkal
A kurzorbillentyűk | A kép elmozgatása (pontosabban a nézőponté), ha az nagyobb a képernyőnél
Return | Átváltás teljes képernyőre és vissza
Szóköz | A böngésző ki-be kapcsolása
&Esc; | Bezárja a képablakot. Az egész program bezárul, ha egy böngészőablak sincs megnyitva.
B/&Shift;B | A kép világosítása/sötétítése
C/&Shift;C | A kontraszt növelése/csökkentése
G/&Shift;G | A gamma-korrekció növelése/csökkentése
O | Megjeleníti a képet az eredeti méretben. Általában akkor szokták használni, ha be van kapcsolva az automatikus kicsinyítés/nagyítás.
Enter | Újból megjeleníti a képet az alapértelmezett méretben és beállításokkal.
&Ctrl;S | Megnyitja a Mentés másként párbeszédablakot
Delete | Törli az aktuális képet. A műveletet meg kell erősíteni.
&Shift;Delete | Az aktuális kép törlése megerősítés kérése nélkül
F1 | Megnyitja a dokumentációt (ezt a fájlt)
&Ctrl;Q | Kilépés a programból

### Az egér használata a Kép ablakban

Egérgomb | Művelet
Kattintás a jobb egérgombbal | Előhívja a felbukkanó menüt
Húzás a bal egérgombbal | Elmozgatja a képet, ha az nem fér el az ablakban.
&Shift;bal gomb + húzás | Kijelöl egy nagyítási téglalapot.
Dupla kattintás a bal egérgombbal | Az aktuális kép bezárása

### A böngészőablak

### Billentyűparancsok a böngészőablakban

Billentyűparancsok | Művelet
Return | Belép egy könyvtárba, vagy megnyit egy képablakot (a kijelölt elemtől függően).
PageDown | Egy oldallal lejjebb a fájllistában
PageUp | Egy oldallal feljebb a fájllistában
Home | Kijelöli az első fájlt vagy könyvtárt
End | Az utolsó fájl vagy könyvtár kiválasztása
Szóköz | A böngésző ki-be kapcsolása, ha nyitva van egy képablak
bármely alfanumerikus karakter | Megnyitja az automatikus kiegészítés szövegmezőjét. Írja be a keresett fájl nevének első egy-két karakterét. Ha van a megadott módon kezdődő nevű fájl, azt a program automatikusan kiválasztja.
&Ctrl;G | Ugrás — meg lehet adni azt a könyvtárat, ahová el szeretne jutni.
Delete | Törli az aktuális fájlt. A műveletet meg kell erősíteni.
&Shift;Delete | Törli az aktuális fájlt megerősítés kérése nélkül.
F1 | Megnyitja a dokumentációt (ezt a fájlt)
&Ctrl;Q | Kilépés a programból

### Az egér kezelése a böngészőablakban

Az egér kezelése | Művelet
Kattintás a bal gombbal | Lépjen be egy könyvtárba, vagy válasszon egy képablakot.
Kattintás a jobb egérgombbal | Megjelenít egy felbukkanó menüt (különféle opciókkal).
Dupla kattintás | Betölti a kijelölt képet vagy belép a megadott könyvtárba

## Köszönetnyilvánítás és a licencek

&kuickshow;

Program copyright: Carsten Pfeiffer (pfeiffer@kde.org), 1998-2002.

Documentation copyright: Carsten Pfeiffer (pfeiffer@kde.org), 2001.

DocBook &XML;-re átkonvertálta és kibővítette: Lauri Watts (lauri@kde.org)

Magyar fordítás: Szántó Tamás tszanto@mol.hu

&underFDL; &underGPL;

## Telepítés

### A &kuickshow; megszerzése

&install.intro.documentation;

### Követelmények

### Lefordítás és telepítés

&install.compile.documentation;
&documentation.index;